Ontona Rancāna rodūšūs dorbu izstuode Jasmuižā - lakuga.lv\nTemys: izstuode, Jasmuiža, Ontons Rancāns, Preiļu viesturis i lītiškuos muokslys muzejs, Raiņa muzejs „Jasmuiža, Roksts, Zem Latgales drošā spārna\nPreiļu Viesturis i lītišķuos muokslys muzejs Raiņa muzejā „Jasmuiža” pīduovuoj žurnalista, dzejnīka i muokslinīka Ontona Rancāna rodūšūs dorbu izstuodi „Zem Latgales drošā spārna”. Izstuode „Zem Latgales drošā spārna” tiks atkluota 9. majā leidz ar muzeja sezonys suokumu.\nOntons Rancāns dzims 1933. goda 19. augustā Rogovkā, juo bierneiba paguojuse Ičys upis krostūs, kas nūteics pseidonimu izvieli i sovā ziņā ari pasauļa izjiutu. Beidzs Nautrānu vydsškolu i LVU Filologejis fakultati. Kai žurnalists struoduojs Preiļūs, Kuorsovā i Ludzā. Preiļūs veics organizatorisku i redaktora dorbu presis izdūšonā. Latgolys lauku kulturys kompleksa „Jōsmuiža” izdevnīceiba juo vadeibā izdavuse vairuok nakai 10 gruomotys, taipat Latgolys nūvoda laikrokstu „Zemturis”. Sovys emocejis O. Rancāns paude dzejā, kū paraksteja kai Oņte Leičujōņs. Myužeibā O. Rancāns aizguoja 2009. godā.